**Ministru kabineta noteikumu “Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu Covid-19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā, Ministru kabineta noteikumu projekts “Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi”” (turpmāk – MK noteikumu projekts) paredz papildu finansējuma piešķīrumu 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1. SAM) īstenošanai, lai atbalstītu nozares un nodarbinātos, kurus skārušas Covid-19 izraisītās sekas, paredzot mācības jaunu prasmju apguvei, nodarbināto pārkvalifikācijai un kvalifikācijas pilnveidei krīzes skarto nozaru sekmīgākai pārstrukturizācijai un attīstībai.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts saskaņā Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, finanšu ministra Jāņa Reira vadītās darba grupas uzņēmējdarbības un nodarbināto atbalstam 2020. gada 29. aprīļa sanāksmē nolemto un Ministru kabineta 2020. gada 19. maija sēdes protokollēmuma par informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” 4. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” (prot. Nr. 11 1. §) visā valsts teritorijā izsludināta ārkārtēja situācija ar mērķi ierobežot Covid-19 izplatību ārkārtējās situācijas spēkā esamības laikā. Covid-19 radījis situāciju, kurā vairāku nozaru saimnieciskās darbības veicēji saskaras ar ievērojamu apgrozījuma samazināšanos un piespiedu dīkstāvēm, kā rezultātā tie nenodarbina savus darbiniekus. Personu pārkvalifikācija un profesionālās kompetences pilnveide atbilstoši aktuālajām tautsaimniecības vajadzībām ir būtisks krīzes seku mazināšanas un ekonomikas atveseļošanas pasākums. Lai atbalstītu nodarbinātos, tostarp arī tos kurus skārušas Covid-19 izraisītās sekas, un veicinātu sekmīgāku pāreju darba tirgū, papildinot apgūtās zināšanas un iegūstot darba tirgum un turpmākai veiksmīgai nodarbinātībai nepieciešamās prasmes un iemaņas, atbilstoši 2020.gada 19.maija Ministru kabineta sēdē (prot. Nr.34 33.§) atbalstītajam informatīvajam ziņojumam “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1. SAM) īstenošanai piešķirts papildu finansējums (19 810 540 euro apmērā) nodarbināto pārkvalifikācijai un kvalifikācijas pilnveidei krīzes skarto nozaru sekmīgākai pārstrukturizācijai un attīstībai.  MK noteikumu projekts paredz:  1) precizēt 8.4.1. SAM iznākuma un rezultāta rādītājus, palielinot nodarbināto personu skaitu vecumā no 17 gadiem, kas saņēmušas Eiropas Sociālā fonda atbalstu dalībai mācībās pieaugušo izglītībā, par 17 000, tostarp 6 800 nodarbināto ar zemu izglītības līmeni (personu skaits) un attiecīgi palielinot nodarbināto personu skaitu, kas pilnveidojušas kompetenci pēc dalības Eiropas Sociālā fonda mācībās par 13 600, tostarp 5 440 nodarbināto ar zemu izglītības līmeni (personu skaits) *(MK noteikumu projekta 1., 2., 3. un 4. punkts);*  2) palielināt 8.4.1. SAM kopējo pieejamo attiecināmo finansējumu par 21 491 692 euro, tai skaitā Eiropas Sociālā fonda (turpmāk – ESF) finansējums 18 267 938 euro un valsts budžeta (turpmāk – VB) līdzfinansējums 3 223 754 euro. Saskaņā ar informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” 8.4.1. SAM piešķirts papildu finansējums 19 810 540 *euro* apmērā, tai skaitā ESF – 16 838 959 *euro un VB* – 2 971 581 *euro.*  Nodarbināto personu profesionālās kompetences pilnveidei COVID-19 krīzes skarto nozaru sekmīgākai pārstrukturizācijai un attīstībai plānots novirzīt arī Izglītības un zinātnes ministrijas (turpmāk – IZM) pārziņā esošā 8.2.4.specifiskā atbalsta mērķa “Nodrošināt atbalstu EQAR aģentūrai izvirzīto prasību izpildei” finanšu ietaupījumu 204 480 *euro* apmērā, tai skaitā ESF finansējumu – 173 808 euro un VB līdzfinansējumu – 30 672 euro, 8.5.3. specifiskajam atbalsta mērķim “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” plānoto finansējumu 1 159 001 euro apmērā, tai skaitā ESF finansējumu – 985 151 euro un VB līdzfinansējumu – 173 850 euro un 8.3.5. specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” plānoto finansējumu 800 000 euro apmērā, tai skaitā ESF finansējumu – 680 000 euro un VB līdzfinansējumu – 120 000 euro.  Papildu tam 8.4.1. SAM novirzīts arī Satiksmes ministrijas pārziņā esošā 6.2.1. specifiskā atbalsta mērķa "Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti" 6.2.1.1.pasākumam "Latvijas dzelzceļa tīkla elektrifikācija" plānotais finansējums 17 647 059 euro apmērā, tai skaitā ESF finansējumu – 15 000 000 euro un VB līdzfinansējumu – 2 647 059 euro.  Vienlaikus ar noteikumu projektu tiek noteikts, ka 8.4.1. SAM pieejams arī tā plānotais snieguma rezerves finansējums 1 681 152 euro apmērā, tai skaitā ESF – 1 428 979 euro, lai nodrošinātu plānoto iznākuma un rezultāta rādītāju sasniegšanu pilnā apmērā. Ievērojot minēto ar MK noteikumu projektu kopējais pieejamais attiecināmais finansējums vienošanās par projekta īstenošanu slēgšanai tiks noteikts 46 845 105 euro, tai skaitā ESF finansējums 39 818 339 euro un VB līdzfinansējums 7 026 766 euro. (*MK noteikumu projekta 5. punkts);*  3) paplašināt nodarbinātām personām pieejamo atbalstu, paredzot atbalstu studiju moduļa vai studiju kursa apguvei augstskolā vai koledžā. Nodarbinātajam pēc studiju moduļa vai studiju kursa apguves izsniedz apliecību, kurā iekļauj ziņas par tās saņēmēju, norāda koledžas vai augstskolas nosaukumu, studiju kursa vai studiju moduļa nosaukumu un apjomu kredītpunktos, studiju kursa vai studiju moduļa docētāja vārdu, uzvārdu un kvalifikāciju, izpildītā darba apjomu, studiju rezultātu vērtējumu. *(MK noteikumu projekta 6., 7., 8., 9., 10, 11., 12.,13., 14., 16., 22., 23. un 24. punkts);*  4) nodrošināt atbalstu ceļa izdevumu segšanai uz kvalifikācijas prakses vietu un atpakaļ profesionālās tālākizglītības, tai skaitā modulārās profesionālās izglītības programmas apguvei profesionālajā tālākizglītībā, kvalifikācijas prakses īstenošanas laikā, vienlaikus atrunājot atbalsta piemērošanas nosacījumus. Lai veicinātu nodarbināto personu motivāciju iesaistīties profesionālās tālākizglītības programmu apguvē un iegūt profesionālo kvalifikāciju, nepieciešams ieviest kvalifikācijas prakses ceļa izdevumu kompensācijas saņemšanas iespēju personām, kuras pabeigušas profesionālās tālākizglītības programmu, nosakot personai, kura nokļūšanai no darba vietas vai deklarētās dzīves vietas uz kvalifikācijas prakses vietu un atpakaļ, ir izmantojusi sabiedrisko transportu (starppilsētu sabiedrisko transportu un pilsētas sabiedrisko transportu) vai vieglo transportlīdzekli viena mēneša ceļa izdevumu limitu 30 euro apmērā. Ņemot vērā, ka uzsākot mācības profesionālās tālākizglītības programmās personām nereti nav zināmas kvalifikācijas prakses norises vietas, ceļa izdevumu kompensācija personām sniegtu papildu atbalstu un motivāciju iesaistīties profesionālās tālākizglītības programmu apguvē *(MK noteikumu projekta 12., 15. un 17. punkts);*  5) precizēt mācību līdzmaksājuma apmēru, paredzot, ka nodarbinātie, kam nav piešķirts maznodrošinātas vai trūcīgas personas statuss par profesionālās tālākizglītības programmu apguvi nodrošina piecu procentu līdzmaksājumu, savukārt profesionālās pilnveides, modulārās profesionālās izglītības programmas moduļa vai moduļu kopas, studiju moduļa vai studiju kursa augstskolā vai koledžā apguves izmaksas, neformālās programmas izmaksas un ārpus formālās izglītības sistēmas apgūtās profesionālās kompetences novērtēšanas izmaksas sedz 90 procentu apmērā. Vienlaikus tiek saglabāts nosacījums, ka visu mācību izmaksas pilnā apmērā tiek segtas nodarbinātajiem, kam piešķirts maznodrošinātas vai trūcīgas personas statuss. Skaidrojam, ka 2020. gada maijā noslēdzās nodibinājuma “Baltic Institute of Social Sciences” izvērtējums “Nodarbināto pieaugušo ar zemu kvalifikāciju efektīvākas iesaistes mācībās izvērtējums” (identifikācijas numurs: FM2019/48 (TP IZV)), kura mērķis bija izstrādāt nodarbināto pieaugušo ar zemu kvalifikāciju raksturojumu un identificēt to mācību vajadzības un efektīvākās sasniegšanas stratēģijas to iesaistei mācībās. Izvērtējuma ietvaros kā viens no šķēršļiem nodarbināto iesaistei profesionālās tālākizglītības programmās tika identificēts fakts, ka profesionālo tālākizglītības programmu apguves līdzmaksājums ir augstāks nekā tas ir, piemēram, neformālo izglītības programmu gadījumā (Piemēram, [profesionālās tālākizglītības programmai ar iegūstamu profesionālo kvalifikāciju automehāniķis](http://www.macibaspieaugusajiem.lv/prog-467), 4.LKI, kuras īstenošanas ilgums ir [96](http://www.macibaspieaugusajiem.lv/prog-467)0 stundas, līdzmaksājuma apjoms personai veido 164,70 euro, savukārt neformālai programmai “Šūto izstrādājumu izgatavošana/ Šūto izstrādājumu ražošanas tehnoloģija” ar mācību ilgumu 88 stundas līdzmaksājuma apjoms sastāda 36,00 euro.). Ievērojot minēto, lai mazinātu šķēršļus personu dalībai profesionālās tālākizglītības programmās to augstākas izmaksas dēļ, samazināts līdzmaksājuma apmērs profesionālās tālākizglītības programmu apguvei. *(MK noteikumu projekta 19. un 20. punkts);*  6) precizēt 8.4.1.SAM mērķa grupas iesaistes nosacījumus, nosakot, ka, ja persona ir pabeigusi dalību kādā no mācību pasākumiem, tā var tikt iesaistīta mācībās atkārtoti, bet ne vairāk kā divas reizes. Vienlaikus tiek noteikts, ka mācību pārtraukšanas gadījumā, atkārtoti mācību pasākumam mērķa grupas dalībnieks var pieteikties un iesaistīties ne ātrāk kā sešus mēnešus pēc dalības pārtraukšanas dienas. Nodarbināto atkārotas iesaistes termiņš atbalsta pasākumos ir samazināts no 12 uz sešiem mēnešiem, lai personām, kuras skārušas Covid-19 izraisītās sekas, nodrošinātu iespēju pieteikties mācībām jau nākamās mācību atlases kārtas ietvaros. *(MK noteikumu projekta 21. punkts).*  7) pagarināt projekta īstenošanas termiņu par vienu gadu, t.i. līdz 2023. gada 31. decembrim. 8.4.1. SAM projekta termiņa pagarinājums, nepieciešams, lai sekmīgi un kvalitatīvi ieviestu 8.4.1. SAM īstenošanas nosacījumus un projektā ieplānotās darbības, apgūtu papildu piešķirto finansējumu 21 491 692 *euro* apmērā un sasniegtu papildu plānotos rezultātus *(MK noteikumu projekta 25. punkts).*  8) Papildus MK noteikumu projekts paredz precizēt Ministru kabineta 2016.gada 15.jūlija noteikumu Nr.474 “Darbības programmas "Izaugsme un nodarbinātība" 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – MK noteikumi Nr. 474) 23. punktu saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā”, paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām. Izmaiņas pozitīvi ietekmē finansējuma saņēmēju, atvieglojot veicamās darbības darba laika un personāla noslodzes uzskaites nodrošināšanai *(MK noteikumu projekta 18. punkts).* |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – IZM) un Valsts izglītības attīstības aģentūra (turpmāk – VIAA). |
| 4. | Cita informācija | Izvērtējot ar MK noteikumu projektu ierosināto grozījumu ietekmi, pēc to spēkā stāšanās būs nepieciešams veikt attiecīgus grozījumus noslēgtajā “Vienošanās par Eiropas Savienības fonda projekta īstenošanu” starp VIAA un Centrālo finanšu un līgumu aģentūru (turpmāk – CFLA).  Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 117. un 119. punktu noteikumu projekts tiek virzīts izskatīšanai Ministru kabinetā steidzamības kārtā, nodrošinot tā saskaņošanu ar Tieslietu ministriju, Finanšu ministriju un Labklājības ministriju. Latvijas Darba devēju konfederācija (turpmāk – LDDK) par papildu finansējuma pārdali 8.4.1. SAM ir informēta ar 2020.gada 19.maija Ministru kabineta sēdē (prot. Nr.34 33.§) atbalstīto informatīvo ziņojumu “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”. Vienlaikus informējam, ka LDDK ir iesaistīta 8.4.1.SAM projekta ietvaros piedāvāto mācību piedāvājumu veidošanas un apstiprināšanas procesā. Skaidrojam, ka nozaru un mācību klāsts ir atšķirīgs katrā no mācību pieteikšanās kārtām. Mācību vajadzību saraksti tiek gatavoti iesaistot Nozaru ekspertu padomes. Projekta ietvaros piedāvāto mācību piedāvājumu katrai atlases kārtai apstiprina IZM izveidotā Pieaugušo izglītības pārvaldības padome (turpmāk – Padome), kuras sastāvā ir pārstāvji no IZM, Labklājības ministrijas, Ekonomikas ministrijas, Kultūras ministrijas, Izglītības kvalitātes valsts dienesta Veselības ministrijas, Aizsardzības ministrijas, Pārresoru koordinācijas centra, kā arī no biedrības “Latvijas Darba devēju konfederācija”, arodbiedrību apvienības “Latvijas Brīvo arodbiedrību savienība”, biedrības “Latvijas Tirdzniecības un rūpniecības kamera”, biedrības “Latvijas Pašvaldību savienība”, biedrības “Latvijas Lielo pilsētu asociācija”, biedrības “Latvijas Pieaugušo izglītības apvienība” un plānošanas reģioniem. Mācību jomu noteikšanā Padome ņem vērā tautsaimniecības attīstības tendences, darba tirgus īstermiņa, vidēja termiņa un ilgtermiņa prognozes.  Vienlaikus ar Ministru kabineta sēdes protokollēmumu tiks noteiks, ka gadījumā, ja Eiropas Komisija neatbalsta grozījumus Nr.6 darbības programmā “Izaugsme un nodarbinātība”, kas paredz finansējuma pārdales, jaunas atbalstāmās darbības un izmaiņas uzraudzības rādītājos, tai skaitā grozījumus attiecībā uz 8.4.1. SAM, IZM mēneša laikā no Eiropas Komisijas viedokļa par ierosinātajiem grozījumiem darbības programmā “Izaugsme un nodarbinātība” saņemšanas dienas iesniegt Finanšu ministrijā informāciju par situācijas novērtējumu un tālāko rīcību, piedāvājot risinājumu ar neitrālu ietekmi uz valsts budžetu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, CFLA, VIAA, nodarbinātie vecumā no 25 gadiem, tostarp valstī ar Covid-19 izplatību saistītas ārkārtējās situācijas dēļ dīkstāvē esošas personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums paplašina nodarbinātām personām vecumā no 25 gadiem pieejamo atbalsta veidu, paredzot iespēju un atbalstu studiju moduļa vai studiju kursa apguvei augstskolā vai koledžā, kā arī atbalstu ceļa izdevumu segšanai uz kvalifikācijas prakses vietu un atpakaļ profesionālās tālākizglītības, tai skaitā modulārās profesionālās izglītības programmas apguvei profesionālajā tālākizglītībā, kvalifikācijas prakses īstenošanas laikā.  Vienlaikus noteikumu projekta tiesiskā regulējuma izmaiņu rezultātā CFLA un VIAA būs jānodrošina grozījumu veikšana 2016. gada 23. decembrī noslēgtajā vienošanās Nr. 8.4.1.0/16/I/001 “Nodarbināto personu profesionālās kompetences pilnveide”, kā arī VIAA jāveic grozījumi ar Projektā iesaistītajām izglītības iestādēm noslēgtajos sadarbības līgumos par sadarbību Projekta atbalstāmo darbību īstenošanā. Vienlaikus noteikumu projekts neradīs ietekmi uz īstenošanā esošo 8.4.1. SAM Projektu.  8.4.1. SAM atstāj pozitīvu ietekmi uz uzņēmējdarbības vidi – nodarbinātie apgūst darba tirgū pieprasītas profesijas un prasmes, tādējādi darba devējiem ir pieejams kvalificētāks darbaspēks.  8.4.1. SAM īstenošana netiešā veidā pozitīvi ietekmēs arī sociālo vidi. Personu zināšanu un prasmju uzlabošanās dos arī sociālos ieguvumus – kultūras līmeņa attīstību, sociālo saliedētību, drošāku sabiedrisko vidi, augstāku politisko līdzdalību, augstāku atbildību par jaunāko paaudzi u.tml.  8.4.1. SAM nav tiešas ietekmes uz vidi un veselību. |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020.gads** | | Turpmākie trīs gadi (*euro*) | | | | |
| **2021.** | | **2022.** | | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 556 510 | 0 | 4 896 510 | +5 950 000 | 0 | + 10 007 020, 36 | +6 367 938 |
| 2. Budžeta izdevumi | 5 360 600 | 0 | 5 760 600 | +7 000 000 | 0 | + 11 772 965,18 | +7 491 692 |
| 3. Finansiālā ietekme | 804 090 | 0 | 864 090 | -1 050 000 | 0 | -1 765 944,82 | -1 123 754 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | +1 050 000 | 0 | +1 765 944,82 | +1 223 754 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr. 474 šobrīd 8.4.1.SAM kopējais pieejamais attiecināmais finansējums ir 25 353 413 euro, tai skaitā ESF līdzfinansējums – 21 550 401 *euro* un VB līdzfinansējums – 3 803 012 *euro.*  MK noteikumu projekts paredz piešķirt snieguma rezerves finansējumu 1 681 152*euro* apmērā, tai skaitā ESF – 1 428 979 *euro,* kā arī papildu finansējumu 19 810 540 *euro* apmērā, tai skaitā ESF – 16 838 959 *euro.*  Līdz ar to pēc MK noteikumu projekta spēkā stāšanās 8.4.1. SAM pieejamais kopējais attiecināmais finansējums būs 46 845 105 *euro*, tai skaitā ESF – 39 818 339 *euro* un VB līdzfinansējums – 7 026 766 *euro*.  Finanšu līdzekļi pasākuma ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.  2016. gadā kopējais faktiskais apgūtais finansējums 12 225,31 euro, tai skaitā ESF – 10 391,51 euro un VB līdzfinansējums – 1 833,80 euro.  2017. gadā kopējais faktiskais apgūtais finansējums 256 158,54 euro, tai skaitā ESF – 217 734,76 euro un VB līdzfinansējums – 38 423,78 euro.  2018. gadā kopējais faktiskais apgūtais finansējums 3 830 263,97 euro, tai skaitā ESF – 3 255 724,37 euro un VB līdzfinansējums – 574 539,60 euro.  2019. gadā kopējais faktiskais apgūtais finansējums 5 360 600 euro, tai skaitā ESF – 4 556 510 euro un VB līdzfinansējums 804 090 euro.  2020. gadā projektam valsts budžeta vidēja termiņa saistībās apstiprināts finansējums 5 360 600 euro apmērā.  2020. gadam projekta kopējais finansējums plānots 5 360 600 euro apmērā, tai skaitā ESF – 4 556 510 euro un VB līdzfinansējums – 804 090 euro.  2021. gadā projektam valsts budžeta vidēja termiņa saistībās apstiprināts finansējums 5 760 600 euro apmērā. Saskaņā ar projekta pielikumā “Finansēšanas plāns” norādīto, 2021. gadā projektam plānots finansējums indikatīvi 5 760 600 euro apmērā, tai skaitā ESF – 4 896 510 euro un VB līdzfinansējums – 864 090 euro. Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 12 760 600 euro apmērā, tai ESF – 10 846 510 euro un VB līdzfinansējums – 1 914 090 euro.  2022. gadā projektam vidējā termiņa budžeta ietvarā šobrīd nav plānots. Saskaņā ar projekta pielikumā “Finansēšanas plāns” norādīto, 2022. gadā projektam plānots finansējums indikatīvi 4 772 965,18 euro apmērā, tai skaitā ESF – 4 057 020, 36 euro un VB līdzfinansējums – 715 944,82 euro. Pēc MK noteikumu projekta spēkā stāšanās 2022. gadam projekta kopējais finansējums indikatīvi plānots 11 772 965,18 euro apmērā, tai ESF – 10 007 020, 36 euro un VB līdzfinansējums – 1 765 944, 82 euro.  2023. gadā projektam vidējā termiņa budžeta ietvarā un šobrīd saskaņā ar projekta pielikumā “Finansēšanas plāns” norādīto, 2023. gadā projektam nav plānots finansējums.  Pēc MK noteikumu projekta spēkā stāšanās 2023. gadam projekta kopējais finansējums indikatīvi plānots 7 491 692 euro apmērā, tai ESF – 6 367 938 euro un VB līdzfinansējums – 1 123 754 euro.  Nepieciešamais finansējums tiks piesaistīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu. | | | | | | |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Nepieciešamais finansējums normatīvajos aktos noteiktajā kārtībā tiks sagatavots un iesniegts Finanšu ministrijai līdzekļu pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Pēc MK noteikumu projekta spēkā stāšanās VIAA veiks attiecīgus grozījumus 8.4.1. SAM projektā, tai skaitā projekta iesnieguma pielikumā “Finansēšanas plāns”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ar noteikumu projektu ir saistīti grozījumi Ministru kabineta 2016. gada 3. maija noteikumos Nr. 280 “Darbības programmas "Izaugsme un nodarbinātība" 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi" īstenošanas noteikumi”, Ministru kabineta 2016. gada 7. jūnija noteikumos Nr. 359 “Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”, Ministru kabineta 2015. gada 18. augusta noteikumos Nr. 479 “Darbības programmas "Izaugsme un nodarbinātība" 8.2.4. specifiskā atbalsta mērķa "Nodrošināt atbalstu EQAR aģentūrai izvirzīto prasību izpildei" īstenošanas noteikumi” un Ministru kabineta 2017. gada 31. janvāra noteikumos Nr. 69 “Darbības programmas “Izaugsme un nodarbinātība” prioritārā virziena “Ilgtspējīga transporta sistēma” 6.2.1. specifiskā atbalsta mērķa “Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.1. pasākuma “Latvijas dzelzceļa tīkla elektrifikācija” īstenošanas noteikumi”. |
| 2. | Atbildīgā institūcija | IZM un Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus:   1. rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: [pasts@izm.gov.lv](mailto:pasts@izm.gov.lv); 2. klātienē sniegt viedokli par MK noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Sabiedrības pārstāvju komentāri, iebildumi un priekšlikumi nav saņemti. Noteikumu projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar noteikumu projektu tiks saņemti vērā ņemami priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM kā Eiropas Savienības fondu vadībā iesaistītā atbildīgā iestāde 8.4.1.SAM ieviešanā, CFLA kā sadarbības iestāde, VIAA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.  Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.  Noteikumu projektu izpilde tiks organizēta esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre I. Šuplinska

Vīza:

Valsts sekretāre L. Lejiņa

L.Vilde-Jurisone, 67047767

[Liga.Vilde-Jurisone@izm.gov.lv](mailto:Liga.Vilde-Jurisone@izm.gov.lv)